CELEX: 62019CN0093
Language: mt
Date: 2019-02-06 00:00:00
Title: Kawża C-93/19 P: Appell ippreżentat fis-6 ta’ Frar 2019 mis-Servizz Ewropew għall-Azzjoni Esterna mis-sentenza mogħtija mill-Qorti Ġenerali (L-Ewwel Awla) fis-27 ta’ Novembru 2018 fil-Kawża T-315/17, Hebberecht vs SEAE

6.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/27
            
         
      Appell ippreżentat fis-6 ta’ Frar 2019 mis-Servizz Ewropew għall-Azzjoni Esterna mis-sentenza mogħtija mill-Qorti Ġenerali (L-Ewwel Awla) fis-27 ta’ Novembru 2018 fil-Kawża T-315/17, Hebberecht vs SEAE
      (Kawża C-93/19 P)
      (2019/C 155/33)
      Lingwa tal-kawża: il-Franċiż
      
         Partijiet
      
      
         Appellant: Servizz Ewropew għall-Azzjoni Esterna (rappreżentanti: S. Marquardt, R. Spac, aġenti)
      
         Parti oħra fil-proċedura: Chantal Hebberecht
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali tas-27 ta’ Novembru 2018 fil-Kawża T-315/17;
               
            
                  —
               
               
                  tiċħad ir-rikors oriġinali bħala infondat;
               
            
                  —
               
               
                  tikkundanna lill-parti l-oħra għall-ispejjeż.
               
            
         Aggravji u argumenti prinċipali
      
      Skont is-SEAE, il-Qorti Ġenerali wettqet żball ta’ liġi meta bbażat is-sentenza tagħha fuq ksur tal-Artikolu 1d(2) tar-Regolamenti tal-Persunal u billi qieset li din id-dispożizzjoni tinkludi prinċipju direttament applikabbli għad-deċiżjonijiet individwali adottati mill-istituzzjoni b’applikazzjoni tal-imsemmija Regolamenti (punti 93-94 tas-sentenza kkontestata).
      Barra minn hekk, anki jekk jingħad li l-Artikolu 1d(2) tar-Regolamenti tal-Persunal jimponi obbligu li huwa direttament applikabbli, din id-dispożizzjoni ma setgħetx tapplika fil-każ inkwistjoni minħabba n-natura tad-deċiżjoni kontenzjuża, li kienet tikkonċerna lir-rikorrent biss fil-kapaċità tiegħu ta’ kap ta’ delegazzjoni u li ma kinitx xierqa għall-applikazzjoni ta’ prinċipju tal-ugwaljanza bejn is-sessi.